Apr 04,2018
ఊగిసలాడిన స్టాక్‌ మార్కెట్లు..
ముంబయి: స్టాక్‌ మార్కెట్లు మంగళవారం తీవ్ర ఊగిసలాటకు గురయ్యాయి. ఉదయం దేశీయ సూచీలు స్తబ్దుగా నష్టాలతో ప్రారంభమై.. ఆ తరువాత స్వల్ప వ్యవధిలోనే లాభాల బాట పట్టాయి. అంతర్జాతీయ ప్రతికూలతలతో మార్కెట్లు మళ్లీ నష్టాల్లోకి జరుకొని.. చివరకు మార్కెట్లు ముగిసే ఆఖరి గంటలో కోలుకున్నాయి. దీంతో బీఎస్‌ఈ సెన్సెక్స్‌ 115.27 పాయింట్లు లాభపడి 33,370.63 పాయింట్ల వద్ద స్థిరపడగా.. ఎన్‌ఎస్‌ఈ సూచీ నిఫ్టీ 33.20 పాయింట్ల లాభంతో 10,245 పాయింట్ల వద్ద ముగిసింది. బలహీనమైన అంతర్జాతీయ పరిణామాల నేపథ్యంలో లోహ, హెల్త్‌కేర్‌, టెక్‌, ఐటీ, స్థిరాస్తి రంగాల షేర్లు నష్టాల్లో ట్రేడ్‌ అయ్యాయి. దీంతో ఆరంభ ట్రేడింగ్‌లో సెన్సెక్స్‌ 100 పాయింట్లు నష్టపోగా.. నిఫ్టీ 30 పాయింట్లకు పడిపోయింది. అమెరికా మార్కెట్లలో బలహీనంగా ట్రేడ్‌ అయిన టెక్నాలజీ షేర్లు, అమెరికాకు చెందిన 128 వస్తువులపై చైనా దిగుమతి సుంకం విధించడం.. ఇరుదేశాల మధ్య కమ్ముకొన్న వాణజ్య యుద్ధ మేఘాలు చివరకు మన మార్కెట్లపైనా ప్రభావం చూపాయి.
మీ స్నేహితులకు రికమెండ్ చెయ్యండి